《寄浙江宪副张廷芳》
明代·张弼

禁禦西头卓笔楼，势穿穹昊气横秋。十年东海叨同醉，万里南州念旧游。

风月每寻周子乐，江湖又负范公忧。嗟予自发瓜期近，有约西湖一放舟。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。